मकानों के ऊपर से निकल रही हाईटेंशन लाइनें होंगी शिफ्ट
शहरके वार्ड 31 में स्थित देवपुरा की शिव कॉलोनी में भी विधायक अशोक डोगरा सभापति महावीर मोदी वार्डवासियों से रूबरू हुए तथा जनसमस्याएं सुनीं। विधायक डोगरा मकानों के उपर से गुजर रही हाईटेंशन की बिजली लाइनों की समस्या को देखते हुए विधायक कोटे से लाइनें जल्द शिफ्ट करवाने की घोषणा की। नालियों की समस्याओं को लेकर सभापति ने वार्ड मे नाली निर्माण की घोषणा की। इस दौरान वार्डवासियों ने वार्ड की समस्याओं का ज्ञापन भी सौंपा। इस मौके पर देवराज गोचर, युवा मोर्चा जिला महामंत्री नीरज पांडे, अवधबिहारी शर्मा, गोपाल सैन, अजय शर्मा, रविन्द्र त्यागी सहित कई महिलाएं मौजूद रही।
बूंदी. लोगों की समस्याएं सुनते विधायक अशोक डोगरा सभापति महावीर मोदी।
hin_Deva hin_Deva hin_Deva